En 16 år gammel asylsøker kastet seg i fjor høst over en kvinnelig ansatt på et asylmottak og antastet henne. Nå er han dømt til 90 timers samfunnsstraff.

16-åringen må også betale kvinnen 60.000 kroner i oppreisningserstatning, melder NRK.

Ved tre anledninger i september i fjor skal gutten ha forgrepet seg på kvinnen i 30-årene. Episodene skjedde på en institusjon for mindreårige asylsøkere i en kommune på Sørlandet.

Les: Frp på Stortinget vil frata ekstremister Nav-støtte

Gutten har hele tiden nektet straffskyld, men ifølge dommen fra Kristiansand tingrett opptrådte han svært truende overfor kvinnen. Ved en anledning, mens kvinnen skiftet sengetøy på guttens soverom, skal han blant annet ha dyttet kvinnen ned i sengen og lagt seg oppå henne. Deretter utsatte han henne for flere krenkende handlinger. Hendelsen ble avbrutt da en kollega stormet til etter å ha hørt rop om hjelp.

Les: Regjeringen åpner for å kunne internere asylbarn på ubestemt tid

Kvinnen har fått diagnosen posttraumatisk stresslidelse etter 16-åringens handlinger, heter det i dommen. Bortsett fra guttens unge alder, fant ikke retten noen formildende omstendigheter. Det er ikke kjent om dommen ankes.

Les også Australia først ute med utreiseforbud for pedofile

Pushvarsel! Få nyhetene kjapt og gratis på iPhone her

Pushvarsel! Få nyhetene kjapt og gratis på Android-telefon her